**Վիկտորինա խաղի կանոններ**

Ամեն դասարանից պետք է ընտրվի հիմնական պատասխանողներ՝ 7 հոգի: Դասարանի մյուս երեխաները կլինեն օգնական խումբ, սակայն իրենք իրավունք են ունենալու օգնելու միայն իրենց դիմելու դեպքում: Առանց դիմելու տեղից պատասխանելու դեպքում միավոր կհանվի իրենց խմբից (անկախ նրանից թե տվյալ պահին, որ խումբն է պատասխանում): Ամբողջ խաղի ընթացքում հիմնական խումը օգնական խմբի օգնությանը դիմելու 3 հնարավորություն ունի:

Խաղի ընթացքում դահլիճում գտնվող խմբերը պետք է պահպանեն լռություն, հակառակ դեպքում ժուրին կորոշի դահլիճից հեռացնել կանոնը խաղտողին:

Խաղը կսկսվի փոքրիկ խաղարկությունից, որպեսզի որոշվի խաղը սկսելու խմբերի հերթականությունը (կընտրեն 3 փակ թերթիկներ, որտեղ գրված կլինի 1,2 և 3):

**Խաղը կտևի 60 րոպե** $\pm $ **10 րոպե մինչև բոլոր խմբերը հարցերին պատասխանելու շրջանը ավարտեն, իսկ եթե խաղացողները ցուցաբերեն մեծ ակտիվություն և հարցերը հասցնեն ավարտել ժամանակից շուտ, խաղը կավարտվի նորից բոլոր մասնակիցների հավասար հարցերին պատասխանելու շրջանը ավարտելուց հետո (կարևոր չէ հարցատախտակի բոլոր հարցերը ավարտվել են թե՞ ոչ):**

**Հաղթող կճանաչվի առավելագույն միավորներ հավաքած խումբը: Եթե վերը նշված պայմաններում, խաղն ավարտելուց հետո, խմբերից 2-ը (կամ ավելին) ունենան հավասար միավորներ, ապա կշարունակվի խաղը այդ խմբերի միջև: Եթե հարցատախտակի հարցերը ավարտվել են անցնում ենք լրացուցիչ հարցերին, որի արդյունքում ճիշտ պատասխանող և առավելագույն միավորներ հավաքած խումբը կդառնա հաղթող:**

Խաղի ընթացքը.

* Խումբը ընտրում է կատեգորիա (առարկա), հարցի համար:
* Բացվում է հարցը կարդացվում և տրվում 30 վայրկյան:
* 30 վայրկյան հետո խումբը պատասխանում է հարցին, որից հետո բացվում է պատասխանը:
* Պատասխանի ճիշտ լինելու դեպքում խումբը ստանում է տվյալ հարցի նախատեսված միավորը:
* Խումբը 30 վայրկյանից շուտ հարցին պատրաստ լինելու դեպքում ձեռք է բարձրացնում, հակառակ դեպքում, եթե պատասխան չունի իր 30 վայրկյանից հետո, կարող է դիմել իր օգնական խմբի անդամներին (առավելագույնը 3 անգամ): Օգնական խմբին լրացուցիչ ժամանակ չի տրվելու, քանի որ իրենց մինչև դիմելը նրանք ևս պետք է օգտագործեն տրված 30 վայրկյանը:

Խմբի պատասխանը «լիարժեք է, թերի է կամ ընդհանրապես չի համապատասխանում» կորոշի ժուրին՝ տալով համապատասխան միավորներ:

Միավորները կնշվեն էկրանին:

Հաջողություն եմ մաղթում մասնակից խմբերին:

Խաղը սկսելուց 10-14 օր առաջ դասարաններին տրվում է 100 հարց, բոլոր 4 առարկաներից 25-ական, սակայն այդ 100 հարցից ընտրվում է 40 հարց յուրաքանչյուրից 10-ական, որի մասին խաղացողները չպետք է իմանան: Սև արկղի հարցերին նրանք ծանոթանում են խաղի ժամանակ:

**Խաղի նպատակը**

**Սովորողների մոտ զարգացնել**

* Նոր գիտելիքներ բնագիտական չորս առարկաների ոլորտում
* Խմբով աշխատելու հմտություններ,
* Խոսքը և արտահայտչականությունը,
* անկաշկանդ ինքնարտահայտվելու կարողությունը, ինքնահսկումը,
* հաղորդակցվելու և համագործակցելու ունակությունը։
* մեդիահմտությունների օգտագործումը
* հետազոտելու/ համացանցում որոնելու հմտությունները/
* թվային միջոցները գործածելու հմտությունները: